[{"text_idx": "#000000", "text": "Miks kaasata perepildistamisse vanavanemaid? Emadepa\u0308evaeelsed mo\u0303tisklused."}, {"text_idx": "#000001", "text": "Minult on emadepa\u0308eva eel uuritud, kas olen valmis pildistama ka laiendatud perekonda \u2013 mitut po\u0303lvkonda, vanavanemaid ja lapselapsi. Vastan sellele loomulikult igal juhul JAH! See teema puudutab mind ennastki ja jagan siiagi miskit pisut isiklikumat\u2013 ehk innustab see teidki oma vanavanemaid rohkem pildistama."}, {"text_idx": "#000002", "text": "Aastaid tagasi lahkus minu kallis vanaema. Kaks mulle ko\u0303ige armsamat fotot minu varasalves on pildid minu vanaemast koos mu tu\u0308tardega. Mul on nii hea meel, et mul o\u0303nnestus nende armsaid koosolemisi ja\u0308a\u0308dvustada. Ku\u0308ll aga sooviksin va\u0308ga, et mul oleks ka pilt minust endast koos vanaemaga, kellega ma u\u0308les kasvades va\u0308ga palju aega koos sain veeta ning kes mu kujunemisel olulist rolli ma\u0308nginud on. Tavaliselt olen ikka olnud pigem see, kes on kaamera taga ja toredaid hetki tabada pu\u0308u\u0308ab. Va\u0308ga soovin, et oleksin taibanud aga ka meie kahe koosja\u0308a\u0308dvustamisele mo\u0303elda siis, kui vanaema veel meiega oli. See on to\u0303esti selline pilt, mis ma soovin, et mul olemas oleks. \u2764"}, {"text_idx": "#000003", "text": "Olen mo\u0303elnud, et tegelikult vo\u0303ib see olla u\u0308ks olulisi aluspo\u0303hjuseid, miks ma u\u0308ldse otsustasin hakata fotograafiaga to\u0303sisemalt tegelema. Perefotograafial on su\u0308gavam ta\u0308hendus, see ei seisne ainult toredate ja kaunite fotode tegemises, vaid u\u0308htlasi ka kordumatute hetkede ja inimeste ning u\u0308histe ma\u0308lestuste alatiseks ja\u0308a\u0308dvustamises. Lapsed kasvavad u\u0308lehelikiirusel. Me vahetame kodusid, meie pered kasvavad. Ko\u0303ik on pidevalt muutumises."}, {"text_idx": "#000004", "text": "Seega jah! Ro\u0303o\u0303mustan va\u0308ga, kui leian end taas mitme po\u0303lvkonna u\u0308hist melu, armastust ja elu ja\u0308a\u0308dvustamas. Neid hetki, mis ta\u0308pselt samasugusena ei kordu kunagi. Suurima heameele ja ro\u0303o\u0303muga olen valmis ka kogu Sinu kampa ja teie hetki tabama, sest tean va\u0308ga ha\u0308sti kui palju ro\u0303o\u0303mu ja la\u0308hedust need fotod kapiservadel, seintel vo\u0303i fotoalbumites endas kannavad, kui igapa\u0308evaselt kohtuda ei saa. Ja ma tean samuti kui armastatud need ja\u0308a\u0308dvustused saavad olema tulevikus."}, {"text_idx": "#000005", "text": "Kui Sul on tunne, et soovid ka oma perekonna fotosessioonile u\u0308hiseid ma\u0308lestusi ja\u0308a\u0308dvustama tuua, siis perefotograafina olen Sinu jaoks ro\u0303o\u0303muga olemas nii Sinu kodus, looduses kui fotostuudios."}, {"text_idx": "#000006", "text": "U\u0308hine aeg on midagi, mida soovib kingituseks ilmselt iga ema, vanaema ja vanavanaema, seega olen Sinu jaoks valmis pannud ka fotosessiooni kinkekaardid, mida oleks armas emadepa\u0308eval lillekimbu ja kallistustega u\u0308le anda."}, {"text_idx": "#000009", "text": "Jagan siia toredaid meenutusi eelmisest suvest, u\u0308he imearmsa perekonna nelja po\u0303lvkonna u\u0308histest hetkedest."}, {"text_idx": "#000011", "text": "Perepildistamised ja laste su\u0308nnipa\u0308evade ja\u0308a\u0308dvustamine terveks aastaks soodsamalt! \u2764"}]